C 100/18
SL
Uradni list Evropske unije
16.3.2023
2.3 Po podatkih Evropske komisije ženske predstavljajo približno 52 % celotnega evropskega prebivalstva, a le 34,4 % samozaposlenih in 30 % oseb med zagonskimi podjetniki (3).
2.4 Ekipe, katerih ustanovitelji so izključno moški, prejmejo skoraj 92 % vsega tveganega kapitala, vloženega v Evropi.
Le 1 % financiranja v zgodnjih fazah prejmejo podjetja, ki jih vodijo ženske, v poznejših fazah pa ta delež naraste na največ 30 %, čeprav so se ekipe z ustanoviteljicami in spolno mešane ekipe izkazale za uspešnejše od moških (4) (5) (6) (7).
2.5 OECD je marca 2017 poročala, da ženske v vseh državah razen v ZDA, Mehiki, Grčiji in Indoneziji redkeje kot moški navedejo, da imajo dostop do financiranja, ki ga potrebujejo za zagon podjetja.
To razliko med spoloma si lahko razlagamo s tem, da imajo ženske manj izkušenj in delujejo v izjemno konkurenčnih sektorjih z nizko rastjo, a tudi s spolno pristranskim kreditnim točkovanjem in spolnimi stereotipi pri ocenjevanju naložb.
Ženske pogosto ovira tudi slabši dostop do osnovnih finančnih storitev (npr. tekoči in hranilni računi) (8).
Poleg tega so samozaposlene ženske pogosteje odvrnjene od tega, da bi zaprosile za posojilo (angl. discouraged borrowers), kot samozaposleni moški.
2.6 V skladu s strategijo Evropske komisije za enakost spolov za obdobje 2020–2025 je med nosilci odločanja v podjetjih tveganega kapitala in družbah za upravljanje zasebnega kapitala le 10 % žensk, so pa nekateri zasebni skladi, katerih delovanje je osredotočeno na spol, ki imajo 72 % partneric.
Ugotovitve so pokazale, da je v povprečju 85 % komplementarjev v podjetjih tveganega kapitala moških, žensk pa je le 15 %.
Kadar so ženske partnerice, gre običajno za manjše sklade.
2.7 Pandemija COVID-19 je povečala spolne in gospodarske neenakosti.
S socialnega in gospodarskega vidika je očitna razlika v tem, kako je koronavirus vplival na posamezen spol.
Poleg tega je pandemija COVID-19 vplivala na dostop žensk do financiranja.
Podatkov za Evropo ni, podatki za ZDA pa kažejo, da se je še povečala že prej obstoječa razlika med spoloma pri naložbah tveganega kapitala v zagonska podjetja, ki jih vodijo ženske (9).
2.8 Ozaveščenost o naložbah, ki upoštevajo vidik spola, po vsem svetu še naprej dobiva zagon.
Evropski naložbeni ekosistem za podjetnice in ustanoviteljice pa je še vedno razdrobljen ter nima sistemskega in strateškega poudarka na spolu (10).
Posebni skladi za spolno enakost so redki in ne uspejo pritegniti več podjetnic.
Okoli 50 % financiranja v Evropski uniji predstavlja davkoplačevalski denar.
Skupno prizadevanje na ravni EU za spolno bolj diferenciran in enakopraven ekosistem financiranja ob hkratnem spremljanjem v celotnem procesu ustanavljanja podjetja lahko zagotovi soglasje in pomaga premagati ovire na poti do sprememb.
2.9 Ko govorimo o naložbah, ki upoštevajo vidik spola, se moramo zavedati vseh prepletanj z drugimi neenakostmi, ki še dodatno vplivajo na dostop do financiranja, na primer neenakostmi, ki jih doživljajo invalidke, ženske v slabem socialno-ekonomskem položaju, mlade ženske in ženske s priseljenskim poreklom, ali neenakostmi, povezanimi s spolno usmerjenostjo, raso ipd.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Eurostat in Evropska komisija, The State of European Tech 2020 (Poročilo o stanju evropske tehnologije za leto 2020), Atomico (2020).
Why are women entrepreneurs missing out on funding?
Reflections and considerations – Executive summary (Zakaj podjetnice zamujajo priložnost za financiranje?
Preudarki in razmisleki – povzetek), EIB.
Funding women entrepreneurs: How to empower growth (Financiranje podjetnic: kako okrepiti rast), 2020.
https://europeanwomeninvc.idcinteractive.net/8/ COSME Programme Call for Proposals Encouraging community building around the issue of women entrepreneurship – Management and running of the WEgate platform (Program COSME – Razpis za zbiranje predlogov – Spodbujanje oblikovanja skupnosti v zvezi z vprašanjem ženskega podjetništva – Upravljanje in delovanje platforme WEgate).
Women-Led Startups Received Just 2.3 % of VC Funding in 2020 (Zagonska podjetja z ženskim vodstvom so leta 2020 prejela le 2,3 % financiranja s tveganim kapitalom), HBR.
Investment with a gender lens in Europe (Naložbe v Evropi, ki upoštevajo vidik spola), UN Women (2021).